ਮੋਹਾਲੀ ਅੰਤਰਰਾਸ਼ਟਰੀ ਹਾਕੀ ਸਟੇਡੀਅਮ

ਅੰਤਰਰਾਸ਼ਟਰੀ ਹਾਕੀ ਸਟੇਡੀਅਮ ਮੋਹਾਲੀ, ਪੰਜਾਬ, ਭਾਰਤ ਵਿੱਚ ਇੱਕ ਫੀਲਡ ਹਾਕੀ ਸਟੇਡੀਅਮ ਹੈ। ਇਹ ਸਟੇਡੀਅਮ ਹਾਕੀ ਇੰਡੀਆ ਲੀਗ ਦੇ ਹਾਕੀ ਕਲੱਬ, ਪੰਜਾਬ ਵਾਰੀਅਰਜ਼ ਲਈ ਘਰੇਲੂ ਮੈਦਾਨ ਦਾ  ਕੰਮ ਕਰਦਾ ਹੈ। 25 ਮਈ, 2021 ਨੂੰ, ਬਲਬੀਰ ਸਿੰਘ ਸੀਨੀਅਰ ਦੇ ਸਨਮਾਨ ਵਿੱਚ ਸਟੇਡੀਅਮ ਦਾ ਨਾਮ ਬਦਲ ਕੇ ਓਲੰਪੀਅਨ ਬਲਬੀਰ ਸਿੰਘ ਸੀਨੀਅਰ ਅੰਤਰਰਾਸ਼ਟਰੀ ਹਾਕੀ ਸਟੇਡੀਅਮ ਕਰ ਦਿੱਤਾ ਗਿਆ ਸੀ।

 ਉਸਾਰੀ ਅਤੇ ਉਦਘਾਟਨ 
ਸਟੇਡੀਅਮ ਦਾ ਨਿਰਮਾਣ 2011 ਵਿੱਚ 11.8 ਏਕੜ ਰਕਬੇ ਵਿੱਚ ਸ਼ੁਰੂ ਹੋਇਆ ਸੀ ਅਤੇ  42 ਕਰੋੜ (6.75 ਮਿਲੀਅਨ ਅਮਰੀਕੀ ਡਾਲਰ) ਦੀ ਲਾਗਤ ਆਈ ਸੀ। ਸਟੇਡੀਅਮ ਵਿੱਚ ਇੱਕ ਉੱਨਤ ਗੁਲਾਬੀ-ਨੀਲੀ ਐਸਟ੍ਰੋਟਰਫ ਹੈ ਅਤੇ ਇਸ ਵਿੱਚ ਲਗਭਗ 13,500 ਜਣਿਆਂ ਦੇ ਬੈਠਣ ਦੀ ਸਮਰੱਥਾ ਹੈ। ਇਹ ਸਟੇਡੀਅਮ ਰਾਜ ਵਿੱਚ ਖੇਡ ਬੁਨਿਆਦੀ ਢਾਂਚੇ ਨੂੰ ਉੱਚਾ ਚੁੱਕਣ ਲਈ ਰਾਜ ਸਰਕਾਰ ਦੀ ਯੋਜਨਾ ਦੇ ਹਿੱਸੇ ਵਜੋਂ ਬਣਾਇਆ ਗਿਆ ਸੀ ਜਿਸ ਵਿੱਚ 10 ਬਹੁ-ਮੰਤਵੀ ਸਟੇਡੀਅਮਾਂ ਦੇ ਨਾਲ ਛੇ ਹਾਕੀ ਸਟੇਡੀਅਮਾਂ ਦਾ ਵਿਕਾਸ ਅਤੇ ਨਿਰਮਾਣ ਸ਼ਾਮਲ ਹੈ। ਇਹ ਸਟੇਡੀਅਮ ਅੰਤਰਰਾਸ਼ਟਰੀ ਕ੍ਰਿਕਟ ਸਟੇਡੀਅਮ, ਪੰਜਾਬ ਕ੍ਰਿਕਟ ਐਸੋਸੀਏਸ਼ਨ ਸਟੇਡੀਅਮ ਦੇ ਸਾਹਮਣੇ ਸਥਿਤ ਹੈ।

ਇਸ ਸਟੇਡੀਅਮ ਦਾ ਉਦਘਾਟਨ ਪੰਜਾਬ ਦੇ ਮੁੱਖ ਮੰਤਰੀ ਪ੍ਰਕਾਸ਼ ਸਿੰਘ ਬਾਦਲ ਨੇ 27 ਸਤੰਬਰ 2013 ਨੂੰ ਕੀਤਾ ਸੀ ਇਸ ਮੌਕੇ ਪੰਜਾਬ ਇਲੈਵਨ ਅਤੇ ਰੈਸਟ ਆਫ ਇੰਡੀਆ ਵਿਚਕਾਰ ਨੁਮਾਇਸ਼ੀ ਮੈਚ ਖੇਡਿਆ ਗਿਆ ਜੋ ਸਾਬਕਾ ਟੀਮ ਨੇ 3–2 ਨਾਲ ਜਿੱਤਿਆ। ਹਾਕੀ ਓਲੰਪੀਅਨ ਬਲਬੀਰ ਸਿੰਘ, ਸੀਨੀਅਰ, ਕਰਨਲ ਬਲਬੀਰ ਸਿੰਘ, ਰਜਿੰਦਰ ਸਿੰਘ, ਹਰਮੀਕ ਸਿੰਘ ਤੇ ਸੁਖਬੀਰ ਸਿੰਘ ਗਰੇਵਾਲ, ਰਾਜ ਸਭਾ ਮੈਂਬਰ ਸੁਖਦੇਵ ਸਿੰਘ ਢੀਂਡਸਾ, ਮੁੱਖ ਸੰਸਦੀ ਸਕੱਤਰ ਐਨ.ਕੇ.ਸ਼ਰਮਾ ਅਤੇ ਸਾਬਕਾ ਕੇਂਦਰੀ ਮੰਤਰੀ ਬਲਵੰਤ ਸਿੰਘ ਰਾਮੂਵਾਲੀਆ ਵੀ ਹਾਜ਼ਰ ਸਨ।

 ਹਵਾਲੇ 

ਸ਼੍ਰੇਣੀ:ਪੰਜਾਬ, ਭਾਰਤ ਵਿੱਚ ਖੇਡ ਦੇ ਮੈਦਾਨ